stanford-oval/wikipedia huggingface dataset:
מלכות (סדרת טלוויזיה)

| --- | --- |
גיבורות הסדרה: ספיר (ליהי קורנובסקי), ליזי (דאנה איבגי), דורי (ריטה) ונעמה (מלי לוי)
גיבורות הסדרה: ספיר (ליהי קורנובסקי), ליזי (דאנה איבגי), דורי (ריטה) ונעמה (מלי לוי)
 שיר הנושא:  "נפרדנו כך" "Boom Boom Boom"
 סוגה:  דרמת פשע
 יוצרים:  גל זייד רותי זייד דני רוזנברג דרור נובלמן לימור נחמיאס
 כותבים:  גל זייד רותי זייד דני רוזנברג דרור נובלמן
 בימוי:  אמיר מן (עונה 1) איתי מורג (עונה 2)
 שחקנים:  ריטה דאנה איבגי מלי לוי גרשון ליהי קורנובסקי יגאל נאור אורלי זילברשץ נופר סלמאן בנימין שובה גיל פרנק אדיב ספאדי מיכאל אלוני רוי מילר שמיל בן ארי
 ארץ מקור:  ישראל ישראל
 שפות:  עברית
 מספר עונות:  2
 מספר פרקים:  21
 הפקה
 מפיק:  אנדמול שיין ישראל
 הפצה:  אייטונס 
 עורכים:  איתמר גולדווסר דנה ירדני רן רביב ליכטר אמיר וינקלר יאיר נחשון שי ניר
 צלמים:  רם שוויקי רמי קצב איתי גרוס (עונה 2)
 מוזיקה:  אייל ליאון קצב בועז וולף
 אורך פרק:  41-45 דקות
 שידור
 רשת שידור:  HOT
 תקופת שידור מקורית:  25 באוקטובר 2018 – 17 בפברואר 2022
 קישורים חיצוניים
 דף התוכנית ב-IMDb
 
מַלְכּוֹת היא סדרת טלוויזיה מסוגת דרמת פשע של חברת התקשורת HOT, שעלתה לשידור ב-25 באוקטובר 2018 והסתיימה ב-17 בפברואר 2022.
"מלכות" הוכרזה כסדרה הנצפית ביותר של HOT בשנת 2018, ולקראת סיום הקרנתה של העונה הראשונה, בת 11 פרקים, פורסם שהחלה הפקתה של עונה שנייה. באוגוסט 2020 החלו צילומי העונה השנייה. בדצמבר 2021 עלתה העונה השנייה לשידור בהוט.
ב-3 בדצמבר 2019 פורסם כי גל גדות תפיק את הגרסה האמריקאית לסדרה. ב-14 בנובמבר 2021 נודע כי הסדרה נמכרה ותשודר באמריקה הלטינית.
עלילה

בעיצומה של מסיבת הרווקים של אייל מלכה, בן לאחת ממשפחות הפשע הגדולות בישראל, מתנקשים רוצחים את כל הגברים וה"חיילים" של המשפחה, ובראשם יעקב מלכה, אבי המשפחה. הנשים למשפחת מלכה, שאיבדו את מעמדן וכוחן בבת אחת, נזרקות אל מציאות חדשה שבה עליהן להיאבק על מקומן בעולם גברי המקדש רק כוח. הסדרה מביאה את סיפורן של נשות המשפחה שמנסות לעמוד שוב על הרגליים ולשקם את עסקי המשפחה שנלקחים מהן, כמו גם לנקום את מות יקיריהן.
דמויות > משפחת מלכה

דורית שרה "דורי" מלכה (ריטה) - אמם של ליזי ואייל, אלמנתו של יעקב מלכה, סבתא של נינה ועידו. נפש סוערת, מלודרמטית, מניפולטיבית ומקסימה. חושבת שהלל קדוש רצח את בעלה ובנה, ורוצה לנקום בו ובמשפחתו אך לבסוף מתחרטת ולאחר מכן מתאהבת בו.
עליזה "ליזי" מלכה (דאנה איבגי) - טום בוי, רווקה צעירה ללא עניין ברומנטיקה, בתם של דורי ויעקב ואחותו של אייל. עובדת בתחנת דלק המשפחתית עד שמשפחת קדוש לוקחת את התחנה. בעלת מוח מחושב ויכולת אסטרטגית. מוצאת את פנקס החובות של יעקב ויחד עם ידידה חמודי מתחילה להחזיר את הכספים שאנשים חייבים ליעקב. מתאהבת בחמודי אף על פי שאמה מתנגדת לכל קשר רומנטי ביניהם.
נעמה מלכה (מלי לוי) - גרושתו של אייל מלכה; כלתה לשעבר של דורי ואמם של עידו ונינה. דמות חריפה ואינטליגנטית. לא מסתדרת עם דורי. פסיכולוגית במקצועה. הלל קדוש יורה בה בפרק האחרון בעונה הראשונה, בכוחותיה קמה והורגת את הלל קדוש. מפונה לבית חולים.
ציפי חי (אורלי זילברשץ) - אחותה של דורי שהייתה נשואה ליהודה, עבריין זוטר בהיררכיה המשפחתית. ציפי הייתה סמוכה לשולחנה של אחותה הצעירה והיפה ממנה שהייתה הכוכבת הבלתי מעורערת בבית. היא מקנאה באחותה אבל גם מאוד קשורה אליה. צוברת תסכולים של שנים על כך שהיא נושאת לבדה בעול הטיפול בְּאִמָּן הדמנטית, המתגוררת עִמָּה. האחות הנחותה במשפחה. רופאה במקצועה. לא יודעת לשמור סודות.
נינה מלכה (נופר סלמאן) - נערה בת 16, בתם הבכורה של נעמה ואייל מלכה. חכמה, שנונה וסרקסטית, לעיתים יהירה, מסתירה חוסר ביטחון וחרדות שירשה מאמה. במבט ראשון נראה שנינה עושה הכול כדי להראות נורמלית, כמו גם את העומקים והאינטליגנציה שלה המאפשרת לה לראות את הסובבים אותה על חולשותיהם וסודותיהם. לא מסתדרת עם אמה. מאוהבת בשחף, חברה לשעבר. לא נענית לחיזוריו של אלכס. בסוף העונה הלל קדוש תולה אותה לעיניה של אמה אך לבסוף היא מצילה אותה.
עידו מלכה (בנימין שובה; החל מעונה 2 אדר רוימי) - בנם הקטן של נעמה ואייל מלכה ואחיה של נינה. עידו היה על היאכטה בעת הטבח ושראה את מותם של בני משפחתו, הוא נשלח למקום מסתור כדי שהרוצחים לא ימצאו אותו. מאוד קשור לסבו וסבתו. מדחיק את הטבח על היאכטה ובעקבות היפנוזה שעבר לקראת סוף העונה, נזכר בזהות הרוצח השני. אלברט מנסה לרצוח אותו על ידי זריקתו לים בשק, אך ניצל בזכות ליזי, בעונה השנייה לאחר שמשה קדוש איים לפגוע בו ובנינה אחותו ובהמשך ירה בו.
ז'נט (שרונה יהאן-פרוז) - אמן של דורי וציפי.
ספיר (נסטיה) סליוסר (ליהי קורנובסקי) - נולדה ברוסיה והיגרה לישראל בגיל צעיר יחד עם משפחתה, אביה הומלס ואחיה אלכס בפנימייה, ומגיע להתגורר בביתה, היא "חתולת רחוב" קשוחה ופיקחית, המנסה להתנתק מעברה וכל חייה שואפת לבית מוגן וביטחון. דואגת לאחיה מאז הילדות. מרגישה חלק ממשפחת מלכה אף על פי שדורי לא מקבלת אותה בזרועות פתוחות. עבדה בזנות וכך הכירה את אייל מלכה והשניים התאהבו.
יעקב מלכה (שמיל בן ארי) (אורח בעונה 1) - ראש משפחת פשע הנושאת את שמו. אביהם של אייל וליזי ובעלה של דורי וסבא של נינה ועידו. נרצח בפרק הראשון על ידי מאיר צדק-כהן ואלברט ביאכטה.
אייל מלכה (אייל סלמה) (אורח בעונה 1) - בנם הבכור של יעקב ודורי, אח של ליזי, אביהם של נינה ועידו, בעלה לשעבר של נעמה והארוס של ספיר. שונא את אלברט. נרצח בפרק הראשון על ידי מאיר צדק-כהן ואלברט ביאכטה.
יהודה חי (אלברט אילוז) (אורח בעונה 1) - בעלה של ציפי. נרצח בפרק הראשון על ידי מאיר צדק-כהן ואלברט ביאכטה. נידה את בנו בשל נטיותיו המיניות.
דמויות > משפחת קדוש

הלל קדוש (גיל פרנק) (עונה 1) - ראש משפחת פשע הנושאת את שמו, יריב של משפחת מלכה אך מאוהב בדורי. נהרג בסוף העונה הראשונה בידי נעמה לאחר שניסה לתלות את נינה.
אליאב קדוש (עדי אלון) (עונה 1) - בנו הצעיר של הלל קדוש, אסתמטי. נחטף על ידי אלברט ומת כתוצאה מחנק בבגז' של רכב.
משה קדוש (פיני גואטה) - בנו הבכור של הלל קדוש. חושד שדורי ואלברט קשורים למוות של אליאב. נפצע בתאונת דרכים ובסוף העונה הראשונה התעורר, בעונה השנייה איים לפגוע בעידו ונינה ולבסוף עידו ירה בו.
מיכל קדוש (עונה 2) - אמן של משה ואליאב שגילתה בהמשך שמשה נורה ובהמשך גילתה שנינה היא מלכה וחטפה אותה אך בהמשך שחררה אותה.
דמויות > משפחת פרנסיס

גיא פרנסיס (רוי מילר) - "חייל" במשפחת הפשע מנסה לסחוט את המשפחה לאחר מותם של אייל ויעקב, חברו הטוב מהילדות של אייל מלכה. אדם שקרן ונצלן, כופה עצמו על ספיר. בעלה של נילי ואב לליאם. תכנן עם מוני עסקת סמים, אבל היא נכשלה עקב גנבת המשלוח. בעונה השנייה עובד על קטי וספיר מגלה על כך ומגלה לקטי. לבסוף נאכל לכאורה על ידי זאבים ביער ברוסיה.
נילי פרנסיס (לירז חממי) - אשתו של גיא פרנסיס ואמא לליאם. קנאית ואימפולסיבית. שפכה חומצה על ספיר כיוון ששכבה עם גיא בעלה. החלה בתהליך של תיקון כדי לכפר על מעשיה אך מתוך חוסר רצון ובהוראת רב. ניתן לראות שעדיין שונאת את ספיר ואף מתאכזרת אליה כאשר ספיר עובדת בביתם. בעונה השנייה מתייעצת עם רבנית איך להתקרב לגיא. נוסעת לרוסיה לגרום לקטי להרוג את ספיר אך לבסוף קטי קוטעת לה את האצבע. שמה לגיא סם אונס במרק בכדי לגרום לקטי לתפוס את גיא ולהרוג אותו.
ליאם פרנסיס - בנם של נילי וגיא פרנסיס. כמעט טובע בגלל ספיר אך לבסוף היא מתחרטת ומושיטה אותו מהמים.
מוני (דובר קוסאשווילי) - אביה של נילי וחמיו של גיא. בסוף העונה הראשונה נורה על ידי גיא אך בעונה השנייה נראה שהם התפייסו לגמרי.
דמויות > משפחת ג'ובראן

חמודי ג'ובראן (אדיב ספאדי) - בן למשפחת הפשע ג'ובראן, ידיד של ליזי מלכה, מאוהב בה ואף עוזר לה להחזיר את כל הרכוש השייך למשפחתה. נעצר בפרק האחרון בעונה השנייה ליזי נכנסה להריון ממנו.
נאצר ג'ובראן (ג'וני ערביד) - אביו של חמודי. ראש משפחת פשע הנושאת את שמו. לא מדבר עם חמודי עקב מריבה על כבוד המשפחה. חזר לדבר עם חמודי לקראת סוף העונה הראשונה, בעונה השנייה נרצח.
דמויות > דמויות משניות

עוז סיטבון (מיכאל אלוני) (עונה 1) - נשכר להיות המאבטח של עידו. מנהל רומן עם נעמה. נעצר בסוף העונה הראשונה.
אלכס סליוסר (מיכאל גבעתי) - אחיה הצעיר של ספיר החי בפנימיה. נוטה להסתבך בצרות. מאוהב בנינה. אוהב את אביו. נרצח על ידי גיא פרנסיס בסוף העונה הראשונה.
שגב פרידמן (רותם קינן) - שוטר שעוקב אחר הנעשה בביתה של ספיר. מאוהב בה. דואג לספיר ועושה כל שביכולתו כדי לעזור לה.
שחף (עומר דרור) - סג"ם בחיל האוויר, חניך בקורס טיס בן הזוג לשעבר של נינה.
הקצין שרעבי (שי זביב) (עונה 1) - קצין החקירות החוקר את מקרה הטבח על היאכטה.
אמנון וגנר (ירון מוטולה) - ראש העיר החדש. מנהל קשר רומנטי עם המטופל של נעמה. נסחט על ידי דורי. בעונה השנייה הוא מתאבד אחרי שגם גיא מנסה לסחוט אותו.
ילנה (אינה בקלמן) (עונה 1) - הגיעה מרוסיה יחד עם שתי חברותיה כדי לעבוד במועדון של מקסים. עברה התעללות פיזית על ידי סלע ובסופו של דבר גם נהרגה על ידיו.
ליושה סליוסר (ולדימיר פרידמן) - אביהם של ספיר ואלכס. חסר בית ואלכוהוליסט.
אלישע (יעקב זדה-דניאל) - חסר בית ונרקומן. סיפר להלל שהוא שמע את דורי ואחותה ציפי מדברות על פגיעה במשפחת קדוש. בעונה השנייה הופך לחייל של גיא פרנסיס. מזריק לעצמו סם חזק ונכנס לתרדמת, לא ידוע מה עלה בגורלו.
אלברט בן סירא (יגאל נאור) - חברו ושותפו של יעקב מלכה, ה"סנג'ר" של דורי ואף מאוהב בה. ביצע ביחד עם מאיר כהן צדק את הטבח במסיבת הרווקים בה נרצחו יעקב, יהודה ואייל מלכה. בסוף העונה השנייה נקלע לשדה מוקשים שהוא בעצמו יצר, מתפוצץ ומת.
מאיר כהן-צדק (הרצל טובי) (עונה 1) - חבר של אלברט מהכלא, שם היה רומן בינו לבין אלברט. הוא ואלברט רצחו את הגברים של משפחת מלכה. נרצח בידי אלברט.
סלע (חי מאור) (עונה 1) - מייבא נשים רוסיות למועדון של מקסים. נשלח על ידי גיא להרוג את חמודי, אך נכשל. הרג את ילנה ולכאורה ילנה הספיקה להרוג אותו גם.
טוני (מאיר טולדנו) - חייל של גיא פרנסיס. רוצה לשלוט בחלק מהעסקים של גיא, אך גיא מזלזל בו. מספר לליזי על משימתו של גיא ולבסוף בוגד בו ונותן לנילי לסמם את גיא.
מקסים (אולג לוין) (עונה 1) - רוסי בעל אופי קר, בעל מועדון חשפנות שבו ספיר עבדה. נעצר ידי המשטרה.
עידן (עודד מנסטר) עונה 1) - עובד במועדון חשפנות, חבר של מקסים וזלמן. נעצר על ידי המשטרה.
שומר הראש של הלל קדוש (רז צבי) (עונה 1) - מגיע עם הלל לתלות את נינה לעיני נעמה שלבסוף יורה בו ובהלל באמצעות רובה M16.
שומר הראש של גיא פרנסיס (בן פייגנבאום) - מאבטח בבית של גיא ונילי.
דמויות > דמויות נוספות

בנדנה (גל פרידמן) (עונה 1) - "חייל" במשפחת הפשע. אשר מנסה לסחוט את המשפחה לאחר מותם של אייל ויעקב.
זלמן (ערן שראל) (עונה 1) - חבר של מקסים. בסוף העונה הראשונה עוזר לספיר כספית כאשר עבדה עליו שזה לניתוח לעין שלה.
יעלי (דין הפנר) (עונה 1) - חברה של נינה. בת זוגו הנוכחית של שחף.
אריה (אריה צ'רנר) (עונה 1) - קרוב משפחה של נעמה. עוזר לנעמה להסתיר בביתו את עידו מהרוצח. עשה לעידו היפנוזה כדי שיצליח להיזכר מי היה הרוצח השני על היאכטה ולבסוף הצליח לגרום לעידו להיזכר.
ירדן (עלמה בארי) (עונה 1) - ידידה של עוז.
יאיר (אבי קמחזי) (עונה 1) - אחיה של נעמה.
אביבית בר זוהר (עונה 2) - הרבנית של נילי פרנסיס.
שימי (דורון בן-דוד) (עונה 2) - חוקר פרטי, חבר של אייל מהצבא.
דמארי (יואב לוי) (עונה 2) - המפקד של נינה.
חנניה (יוסיאל נאמן) (עונה 2)
דרורי (אלון דהן) (עונה 2)
אדל (דורין קריו) (עונה 2) - חברה של נילי.
עו"ד עמרני (גבי עמרני) (עונה 2) - עורך הדין של משפ' מלכה.
ג'אמיל (שון מונגוזה) (עונה 2)
סימנטוב (סמי הורי) (עונה 2) - חוקר משטרה.
יאיר גרוס (יובל שגב) (עונה 2) - רואה החשבון של אלברט.
קתרינה "קטי" קרמזוב (אפרת בן צור) (עונה 2)
אנדריי קרמזוב (גיא דמידוב) (עונה 2) - הבן של קטי. מאוהב בספיר.
שון סופטי (עונה 2)
סקירת הסדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 11 | 11 | 25 באוקטובר 2018 | 27 בדצמבר 2018 |
|  | 2 | 10 | 10 | 16 בדצמבר 2021 | 17 בפברואר 2022 |
עונה 2

| מס' בסדרה | מס' בעונה | שם הפרק    | תאריך שידור מקורי |  |  |
| --- | --- | --- | --- | --- | --- |
| 2.1 | 1 | עונה 2 פרק 1 | איתי מורג | גל זייד, רותי זייד, דני רוזנברג, דרור נובלמן, לימור נחמיאס | 16 בדצמבר 2021 |
אחרי תקציר שנון של הפרקים הקודמים, המועדון של ליזי מותקף בידי עוזריו של גיא פרנסיס, והם משאירים מסר ברור שהם רוצים "ביצה", כלומר לדעת כיצד משפחת מלכה סוחטת את ראש העיר בעניין המגדלים. משפחת מלכה, בראשות דורי באים לטקס קבורת אלכס אח של ספיר שנרצח בידי גיא (סוף העונה הקודמת). כשליזי באה לבקר חמודי ג'ובראן בכלא היא רואה את יסמין ארוסתו יוצאת משם. הוא מסביר לה שאביו נאצר הוא השולח אותה, ומבטיח שאביו לא "יתהפך" על משפחת מלכה בעניין המגדלים. ליזי מבקרת את הזוג פרנסיס, טוענת שהיא לא יכולה לעזור עם ה"ביצה". כשמאיימים עליה ולועגים לה היא מספרת שהיא בזוגיות עם חמודי ואולי יהיה לה "תינוק ג'ובראני קטן בקרוב". אחרי טקס הקבורה ספיר מתנערת משמירה של פרידמן עליה, ולאחר שאיפת סם יוצאת לרצוח את גיא בביתו, אך נרדמת מסוממת אצלם במרפסת והאקדח שנלקח מבית משפחת מלכה נופל למי הבריכה. חמודי מסכם עם אביו שיחזור לנהל את העסקים ושיתחתן עם יסמין אך בתנאי שיניחו למשפחת מלכה ולא יפגעו בהם. נאצר מגיע לגיא עם בנו הישאם, ומודיע כי אינו מתכוון לעבוד אתו, ושאסור לו לפגוע בבני משפחת מלכה. החוקר הפרטי עדי מגלה לציפי, האחות של דורי, שכפי הנראה בנה מת לפני שלש שנים אחרי שנעלם בתאילנד. נינה מלכה, הבת החיילת של נעמה, רוצה לצאת לקורס קצינים, למרות שלא דיווחה על הרובה שאלכס גנב. נילי פרנסיס חוזרת הביתה, לא שמה לב לבנה הקטן שיוצא למרפסת ונופל לבריכה. ספיר מתעוררת, מצילה אותו, ובורחת. נילי מוצאת את בנה מחוץ לבריכה ורואה בזה נס. אלברט, מבקש לפגוש את דורי, ובעזרת ליזי וחייליה האפריקאים מדרום תל אביב הם לוכדים אותו ומוסרים אותו למשטרה. נעמה המסתתרת בלונדון מקבלת חבילה עם קרפיון מת, המסמל להם שאלברט נתפס והם יכולים לחזור. נאצר נפגש עם ליזי, מודיע לה שחמודי יתחתן עם יסמין ושהוא ימשיך לעבוד עם משפחת מלכה אלא שהוא נורה ונהרג בידי אופנוען.
פסקול

| מס' | שם | מילים | לחן | עיבוד | משך |
| --- | --- | --- | --- | --- | --- |
| 1. | Boom Boom Boom (בביצוע של ריטה)   | פטריסיה אורי כהן, אייל ליאון קצב, ריטה יהאן-פרוז | אייל ליאון קצב, ריטה יהאן-פרוז | ELK, בועז וולף | 3:55 |
| 2. | נפרדנו כך (בביצוע של ריטה)   | סמדר שיר | אבנר גדסי | ליאון קצב אייל, בועז וולף | 3:48 |
אלעד ישראל מגורים

| --- | --- |

 נתונים כלליים
 סוג:  חברה פרטית
 בורסה:  הבורסה לניירות ערך בתל אביב 
 מייסדים:  משפחת דנקנר
 תקופת הפעילות:  1968–הווה (כ־57 שנים)
 משרד ראשי:  תל אביב
 מוצרים עיקריים:  נדל"ן
 הכנסות:  290 מיליון שקל (2009)
  
 https://www.eladisrael.com
 
סמליל החברה בתקופה שנקראה "דנקנר השקעות"
אלעד ישראל מגורים היא חברת השקעות בישראל, אשר נוסדה בשם דנקנר השקעות בע"מ בשנת 1968, על ידי משפחת דנקנר. תחומי הפעילות העיקריים בהם עסקה כללו: ייזום ופיתוח נדל"ן; תקשורת וטלוויזיה בכבלים; בנקאות; פטרוכימיה ופלסטיקה; ייצור מלח. בתחילת המאה ה-21 נמכרו רוב החזקות החברה, למעט פעילות הנדל"ן.
ב-2004 נמכרה דנקנר השקעות לחברת דלק נדל"ן מקבוצת דלק של יצחק תשובה, ובשנת 2010 קיבלה את שמה הנוכחי.
היסטוריה

משה דנקנר (נולד ב-1898 בראשון לציון), היה מראשוני תעשיית היהלומים בארץ ישראל, כאשר במהלך מלחמת העולם השנייה פתח, יחד עם אחיו עובד בן עמי, בית חרושת לליטוש יהלומים בנתניה בשם "אלמז'", בו העסיק כ-100 פועלים. משה דנקנר היה בין הראשונים[דרוש מקור] שקיבלו סייט ישירות מסינדיקט היהלומים דה בירס בלונדון, בזכות הקשרים שפיתחו הוא ואחיו עם הארי אופנהיימר בעליו של התאגיד.
למשה דנקנר, היו 11 ילדים – שישה מאשתו הראשונה רחל, וחמישה מאשתו השנייה, אינס. ילדיה של אינס ירשו את עסקי היהלומים של אביהם, בעוד ילדיה של רחל ירשו את הקרקעות ושאר הנכסים שהיו בבעלותו. נכסים אלו היוו בסיס להקמת 'קבוצת דנקנר' ב-1957 כאשר רכשו ממדינת ישראל את מפעל תעשיות מלח לישראל בעתלית. בשנת 1968 הוקמה רשמית דנקנר השקעות בע"מ, כחברת השקעות והחזקות של המשפחה, וב-1982 הונפקו מניות החברה בבורסה לניירות ערך בתל אביב.
ששת בני המשפחה: שמואל דנקנר, אברהם דנקנר, יצחק דנקנר, דוד דנקנר, לאה דנקנר, יונה ג'יניאו (דנקנר). חילקו ביניהם במשך שנים רבות את ניהול הנכסים. החלוקה הייתה מבוססת על הסכמה, לפיה הבעלות התחלקה באופן שווה אך הניהול התחלק בין שלושה מששת האחים. אברהם, האח הבכור, קיבל את האחריות על מפעל המלח, דוד על תעשיות הכימיה של הקבוצה, ושמואל על עסקי הנדל"ן, התקשורת והאנרגיה.
במהלך שנות השמונים והתשעים, היה שמואל דנקנר הדמות הדמיננטית בעסקי המשפחה, הוא שימש כיושב ראש "דנקנר השקעות", והוביל אותה להשקעות בעסקי תקשורת (חברת הכבלים מת"ב, פרטנר תקשורת וחברת התקשורת הפולנית נטייה). פיתוח והרחבה של עסקי דור כימיקלים והקמת חברת הדלק דור אנרגיה. כמו כן הייתה החברה מעורבת בבניית אלפי דירות, שכונות מגורים, מגדלי יוקרה ומרכזים מסחריים והייתה בעלות צבר קרקעות ונכסים מהגדולים בישראל.
היסטוריה > עסקת קרקעות תעשיות מלח לישראל

בשנת 1996 קידם שמואל דנקנר תוכנית להפשרת קרקעות של תעשיות מלח בעתלית ובאילת, לטובת קליטת עלייה מחבר העמים. העסקה הצריכה שינוי ייעוד הקרקעות, שכן בחוזי החכירה מן המדינה הם נחכרו לצורך הקמת בריכות לאידוי מלח בלבד ולא כקרקעות לבנייה למגורים. בשנת 1996 חתם מינהל מקרקעי ישראל על "הסדר עקרונות" עם "תעשיות מלח", שאפשר את שינוי ייעוד הקרקעות. ההסכם קבע כי תמורת פינוי שטח בריכות האידוי תקבל "תעשיות מלח" שטח חלופי, חמישים אחוז מזכויות הבנייה בשטח בעתלית (בהיקף של 1,300 דונם) ושלושים אחוז מזכויות הבנייה בשטח באילת (905 דונם). שווי הדירות נאמד באותה תקופה ב־150 מיליון דולר, ומינהל מקרקעי ישראל הסביר את העסקה בצורך דחוף לבנייה למגורים.
ביקורות של גורמים רבים על העסקה הגיעה בשיאה לדו"ח מבקר המדינה ב־2000, שקבע כי היא אינה כשרה. מבקר המדינה ציין אז כי:
מתן קרקע חלופית לחברות המלח שלא לפי בניגוד לכללי המינהל: בהסדר ניתנו לחברות המלח זכויות במקרקעין החורגות בשיעורן ובהיקפן מהנהוג במינהל בעסקאות אחרות, הנעשות עקב שינוי ייעודן של קרקעות – עירוניות או חקלאיות. לפי הנהוג במינהל בעסקאות אחרות, אין החוכר הנהנה משינוי ייעוד (של קרקע חקלאית או עירונית), אינו זכאי לקבל קרקע חלופית תמורת הקרקע שייעודה שונה. לעומת זאת, בהסדר העקרונות נקבע, כי המינהל יעמיד לרשות חברות המלח קרקעות חלופיות להקמת מפעלי מלח. בכך איפשר המינהל לחברות ליהנות הן מזכויות בגין שינוי ייעוד והן מקרקע חלופית.
בשנת 2003 עתרה החברה להגנת הטבע נגד העסקה וטענה כי אהוד אולמרט, אז שר התעשייה והמסחר ויו"ר מינהל מקרקעי ישראל, סייע לדנקנרים בעסקה. ב־2006, בהיותו שר האוצר, חתם אהוד אולמרט על התוכנית בניגוד להנחיית היועץ המשפטי לממשלה מני מזוז. אולמרט צוטט אז כי לא שם לב להנחיה ובסופו של דבר חזר בו אך לא ביטל את שינוי הייעוד. ב־2008 נפתח שוב הדיון הציבורי בעסקה לאחר חשיפת חוות דעת משפטית מ־2003 נגד החלטת המינהל שקבעה כי הדנקנרים קיבלו מתנה של עשרות מיליוני שקלים מהמדינה.
באפריל 2010 נעצר דני דנקנר, בנו של אברהם דנקנר, על ידי המשטרה בחשד לעבירות של מתן שוחד, קשירת קשר לביצוע פשע, רישום כוזב במסמכי תאגיד, מירמה והפרת אמונים בתאגיד, הלבנת הון ועבירות מס עקב עסקת קרקעות תעשיות מלח.
היסטוריה > רכישת מניות בנק הפועלים

בשנת 1997 יזם נוחי דנקנר יחד עם בן דודו דני דנקנר עסקה, בניגוד לדעתו של דודו שמואל דנקנר, שבה רכשה תעשיות מלח 11.6% ממניות בנק הפועלים תמורת 358 מיליון דולר (1.4 מיליארד שקל), ההשקעה מומנה במלואה בהלוואה שתעשיות מלח קיבלה מבנק לאומי על ידי שעבוד הקרקעות של תעשיות מלח כבטוחה להלוואה.
בנק לאומי העריך את שווי הקרקעות ב־200 מיליון דולר על סמך ההסכם עם מינהל מקרקעי ישראל המקנה לתעשיות מלח זכויות בנייה נרחבות על הקרקעות.
היסטוריה > הפרדת עסקי המשפחה

בתום שנתיים של מתיחות בין נוחי דנקנר לבין שמואל דנקנר, שהיה עד אז הדמות המוכרת והמובילה במשפחה, הוחלט על פילוג במשפחה, ושמואל דנקנר ובני משפחה אחרים רכשו את המניות של נוחי דנקנר, של אביו יצחק דנקנר ושל משפחת גילינסקי בחברת דנקנר השקעות תמורת 100 מיליון דולר.
דנקנר השקעות החזיקה אז במניות של חברת הכבלים מת"ב ובחברת התקשורת הפולנית נטייה, שנסחרו אז בשיאה של בועת התקשורת והיי-טק במחירים גבוהים. פקיעת בועת ההיי-טק ופרוץ האינתיפאדה השנייה גרמו לקריסה במניות בנק הפועלים ודנקנר השקעות, והגבילו את יכולתם לחלק דיבידנדים שיסייעו לבני דנקנר לעמוד בתשלומי הריבית והקרן לבנק לאומי.
היסטוריה > עסקת אלרן

בני משפחת דנקנר נתקעו עם מניות שמחירן ירד בחדות ועם הלוואות יקרות שמימנו אותן, והקדישו את המחצית הראשונה של שנות ה-2000 לניסיונות לחלץ את עצמם מהנטל של הלוואה זו. אחד הבולטים שבהם היה הניסיון לרקוח עסקה שכחלק ממנה תרכוש אלרן השקעות הציבורית שבשליטתם את החזקותיהם הפרטיות בשלוש חברות: דנקנר השקעות, דור כימיקלים ותעשיות מלח תמורת 216 מיליון דולר, כך שבני המשפחה יוכלו לפרוע את ההלוואות שלקחו מבנק לאומי מבלי לאבד שליטה בחברות.
היסטוריה > מכירת השליטה ליצחק תשובה

כישלון עסקת אלרן גרם לבני המשפחה למכור את השליטה בדנקנר השקעות ביוני 2004, בעיצומו של המיתון בענף הנדל"ן, תמורת 58 מיליון דולר לדלק נדל"ן של יצחק תשובה.. בינואר 2007 נאלצה המשפחה למכור את השליטה בתעשיות מלח לשרי אריסון תמורת 886 מיליון שקל, והעניקה לה בכך את השליטה הבלעדית בבנק הפועלים.. במרץ 2008 הודיעה חברת דלק נדל"ן כי דנקנר השקעות תמוזג לתוך חברת קרדן נדל"ן, אך בדצמבר 2008 הודיעה שהסכם מבוטל.
בשנת 2010 שונה שמה של דנקנר השקעות ל"אלעד ישראל מגורים".
היסטוריה > הקמת "אלעד ישראל מגורים החדשה" ומכירתה

בתחילת 2020 ביקשה "אלעד ישראל מגורים" לגייס 100 מיליון שקל באיגרות חוב. לשם כך הקים יצחק תשובה חברה חדשה בשם "אלעד ישראל מגורים החדשה", שאליה העביר את עיקר פעילותה של אלעד ישראל מגורים. בעקבות ירידה מהירה במחירי האנרגיה, שנלוותה למגפת הקורונה, נקלע תשובה למשבר כלכלי ונאלץ למכור את המניות של אלעד ישראל מגורים החדשה לקרן JTLV2 לפי שווי של 275 מיליון שקל.
אלעד ישראל מגורים (הישנה) נותרה בשליטה של יצחק תשובה, ואילו "אלעד ישראל מגורים החדשה" היא חברה פרטית בבעלות מלאה של אחים דוניץ בע"מ.
חברות שבהן החזיקה דנקנר השקעות

תעשיות מלח לישראל
בנק הפועלים (11.6%)
חברת הטלוויזיה בכבלים מת"ב
פרטנר תקשורת (4%)
דור כימיקלים
דור אנרגיה
הערות שוליים

↑  דנקנר השקעות בע"מ, באתר News1 מחלקה ראשונה, 27 באוגוסט 2002
↑  מיתוג מחדש: דנקנר השקעות שינתה את שמה לאלעד ישראל מגורים, באתר TheMarker‏, 15 ביוני 2010
↑  התאחדות תעשייני היהלומים, יקירי תעשייה 1994, משה דנקנר
↑  אמיר אייזנברג, ‏הדנקנרים: השבט מתפצל, באתר גלובס, 8 בספטמבר 1998
↑   עופר אדרת, הצלע הפחות מוכרת במשפחת דנקנר, באתר הארץ, 5 ביולי 2014
↑  יואב יצחק, יו"ר חברת דנקנר השקעות קיבל 5,871 דולר לחודש, מעריב, 25 ביולי 1988
↑  עופר פטאסבורג, הזכיונות יישארו על הנייר אם לא תשליט חוק כנגד התחנות הפיראטיות, מעריב, 3 באוגוסט 1988
↑  עמי גינזבורג, ‏החברה הפולנית של דנקנר גייסה יותר מחצי מיליארד דולר באג"ח, באתר גלובס, 5 בנובמבר 1997
חברת נטיה, שבשליטת דנקנר, מתחרה ב-5 מכרזי תקשורת בפולין, באתר גלובס, 24 בדצמבר 1997
↑  עודד שורר, דור כימיקלים רוצה להקים חברת דלק רביעית, מעריב, 8 ביוני 1988
↑  מיכל הולצמן, חברת דור אנרגיה הצטרפה מהבוקר רשמית לענף הדלק, מעריב, 14 באוגוסט 1989
↑  על מעצרו של דנקנר בדה מרקר
↑  שלומית לן, השושלות - דנקנר ורקנאטי, גלובס, 2.10.05.
↑  רותם שטרקמן, מי הם הדנקנרים, מהי עסקת אלרן ולמה היא כל כך מעניינת?, באתר הארץ, 2 במרץ 2004
↑  אילן מוסנאים, יצחק תשובה מכר למשפחת דנקנר מניות דנקנר השקעות ב-14 מ' ש' בשווי גבוה ב-120% מזה בו רכש את השליטה בחברה, באתר הארץ, 22 ביוני 2004
↑  הארץ, דלק נדל"ן רוכשת את דנקנר השקעות, נהפכת לאחת החברות הגדולות במשק - ונשארת בחו"ל, באתר TheMarker‏, 5 בספטמבר 2004
↑  יורם גביזון, נפילתה של משפחת דנקנר, באתר TheMarker‏, 11 במאי 2009
↑  הארץ, דנקנר השקעות מוזגה לתוך קרדן נדל"ן, באתר TheMarker‏, 26 במרץ 2008
↑  יעל גרונטמן ואריאל רוזנברג, ‏אי עמידה במגבלת לווה בודד הובילה לביטול הסכם המיזוג בין קרדן נדל"ן לדלק נדל"ן, באתר גלובס, 29 בדצמבר 2008
↑  קובי ישעיהו, ‏עוד הנפקת נדל"ן של תשובה: אלעד מגורים החדשה תנסה לגייס 100 מיליון שקל באג"ח, באתר גלובס, 27 בפברואר 2020
↑   מיכאל רוכוורגר, מסע המימושים של תשובה: מוכר את אלעד מגורים לקרן JTLV2 לפי שווי של 275 מיליון שקל, באתר TheMarker‏, 1 במאי 2020
↑   יוסף חרש, חברת האחים דוניץ החלה במגעים לרכישת השליטה באלעד מגורים, באתר TheMarker‏, 26 במאי 2021
↑  עומרי כהן, ‏מיזוג דוניץ-אלעד: עמיר בירם הפיק תשואה של 80% בשנתיים, באתר גלובס, 22 ביוני 2022
יום פטריק הקדוש

| --- | --- |

נהר שיקגו, צבוע ירוק לרגל חגיגות יום פטריק הקדוש בשנת 2005.
 סוג:  חג תרבותי, נוצרי
 סיבה:  חג אירי המציין את הקדוש הנוצרי המגן על אירלנד - פטריק
 חוגגים:  אירים
 חגיגות:  תהלוכות, שתיית משקאות חריפים
 מועד
 תאריך:  17 במרץ 2026
המונים חוגגים בכיכר טרפלגר בלונדון
בית האופרה של סידני מואר באור ירוק לרגל החג
יום פטריק הקדוש, בואנוס איירס (ארגנטינה)
תהלוכת סנט פטריק ב-2004 בעיר קורק
יום פטריק הקדוש (באנגלית: Saint Patrick's Day, באירית: Lá Fhéile Pádraig) הוא חג נוצרי-אירי הנחוג מדי שנה ב-17 במרץ לזכרו של הקדוש הנוצרי פטריק הנחשב לקדוש המגן של האי האירי. החג מסמל את הבאת הנצרות לאירלנד, המקור לשימוש בתלתן בעל שלושה עלים ביום זה הוא מפני שפטריק השתמש בתלתן על מנת להסביר את השילוש הנוצרי לתושבים הילידים של אירלנד.
החג נחוג על ידי צאצאים של אירים גם במדינות רבות אחרות מחוץ לאיים הבריטיים, ובעיקר בארצות הברית, בקנדה, באוסטרליה ובניו זילנד. החג נחוג בתהלוכות גדולות ולחגיגות מצטרפים גם אזרחים שאינם ממוצא אירי. התהלוכות הגדולות בעולם נערכות בדבלין, ניו יורק, מנצ'סטר וסוואנה.
החג הוא חג נוצרי קתולי, הנחוג גם על ידי מאמיני כנסיית אירלנד, ועל כן אם הוא חל ביום ראשון הוא נדחה ליום למחרת, וכן אם החג נופל במהלך תקופת התענית מותר באותו יום לאכול בשר. אם החג נופל במהלך השבוע הקדוש, החג נדחה ליום שני הראשון לאחר חג הפסחא.
חגיגת החג באירלנד

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
חגו של פטריק הקדוש נחגג בצורה כלשהי באירלנד גם במאה התשיעית והעשירית, ובתקופות מאוחרות, הפך ליום חג לאומי של מדינה זאת.
חגיגות יום פטריק הקדוש בצורתן הנוכחית - של תהלוכות רחוב גדולות החלו בסוף המאה ה-19, בעקבות עליית תחושת הלאומיות ברחבי אירופה וארצות הברית באותה עת. התהלוכות ביום זה הפכו לראשונה לאירועים חגיגיים על ידי אירים אמריקאים; למעשה, דבלין לא קיימה מצעד ליום פטריק הקדוש עד 1931. זוהי דוגמה לאפקט הפיצה בה רכיבים מתרבותה של אומה או עם משתנים או מתקבלים במידה רבה יותר במקומות אחרים, ואז חוזרים מחדש לתרבות המקור שלהם.
בשנות ה-90 של המאה ה-20 החליטה ממשלת אירלנד להפוך את החג לפסטיבל לאומי, והפסטיבל הראשון נערך ב-1996 ונחוג רק יום אחד. במהלך השנים התארך הפסטיבל ומאז שנת 2000 מדובר בפסטיבל שנמשך ארבעה ימים.
החגיגות הגדולות באירלנד נערכות בעיר דאונפטריק בה נקבר הקדוש.